CELEX: 32017D1239
Language: lv
Date: 2017-07-06 00:00:00
Title: Komisijas Īstenošanas lēmums (ES) 2017/1239 (2017. gada 6. jūlijs) par Etiopijas atzīšanu attiecībā uz jūrnieku sagatavošanas un sertificēšanas sistēmām saskaņā ar Eiropas Parlamenta un Padomes Direktīvu 2008/106/EK (izziņots ar dokumenta numuru C(2017) 4555) (Dokuments attiecas uz EEZ. )

8.7.2017   
            
            
               LV
            
            
               Eiropas Savienības Oficiālais Vēstnesis
            
            
               L 177/43
            
         KOMISIJAS ĪSTENOŠANAS LĒMUMS (ES) 2017/1239
   (2017. gada 6. jūlijs)
   par Etiopijas atzīšanu attiecībā uz jūrnieku sagatavošanas un sertificēšanas sistēmām saskaņā ar Eiropas Parlamenta un Padomes Direktīvu 2008/106/EK
   
      
         (izziņots ar dokumenta numuru C(2017) 4555)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 19. novembra Direktīvu 2008/106/EK par jūrnieku minimālo sagatavotības līmeni (1) un jo īpaši tās 19. panta 3. punktu,
   tā kā:
   
               (1)
            
            
               Saskaņā ar Direktīvu 2008/106/EK dalībvalstis var nolemt atzīt trešo valstu izdotos attiecīgos jūrnieku diplomus un sertifikātus, kas apliecina kompetenci vai prasmes, ja attiecīgo trešo valsti atzīst Komisija. Attiecīgajām trešajām valstīm ir jāatbilst visām prasībām, kas noteiktas Starptautiskās Jūrniecības organizācijas 1978. gada Konvencijā par jūrnieku sagatavošanas, sertificēšanas un sardzes pildīšanas standartiem (“STCW konvencija”).
            
         
               (2)
            
            
               Ar 2014. gada 9. janvāra un 2014. gada 5. novembra vēstulēm attiecīgi Luksemburga un Kipra pieprasīja atzīt Etiopiju. Pēc šiem pieprasījumiem Komisija sazinājās ar Etiopijas iestādēm nolūkā novērtēt to sagatavošanas un sertifikācijas sistēmas, lai pārliecinātos, vai Etiopija ievēro visas STCW konvencijas prasības un vai ir veikti pienācīgi pasākumi, lai novērstu krāpšanos ar sertifikātiem. Tika paskaidrots, ka novērtēšana pamatosies uz faktu konstatēšanas inspekcijas rezultātiem, kuru Etiopijā paredzēts veikt Eiropas Jūras drošības aģentūras (“aģentūra”) ekspertiem.
            
         
               (3)
            
            
               Pamatojoties uz inspekcijas rezultātiem, kura notika 2015. gada oktobrī, Komisija veica novērtējumu par Etiopijas sagatavošanas un sertifikācijas sistēmu. Veicot šo novērtējumu, Komisija noteica vairākas jomas, kuras Etiopijas iestādēm būtu pienācīgi jārisina, tostarp nepilnības saistībā ar programmu un kursu apstiprinājumu, apmācību uz kuģiem un sertifikāciju un apstiprināšanu.
            
         
               (4)
            
            
               Etiopijas iestādes 2016. gada maijā iesniedza brīvprātīgu korektīvo pasākumu plānu un to papildināja 2016. gada jūlijā, oktobrī un decembrī.
            
         
               (5)
            
            
               Konkrēti Etiopija ir pieņēmusi jaunus tiesību aktus, lai novērstu atklātos trūkumus valsts noteikumos, ir atjauninājusi savas administrācijas un jūrniecības izglītības iestāžu kvalitātes procedūras un jūrniecības izglītības iestāžu mācību saturu un apmācības programmas.
            
         
               (6)
            
            
               Pamatojoties uz visu pieejamo informāciju, Komisija secināja, ka Etiopijas iestādes ir veikušas pasākumus, lai Etiopijas jūrnieku sagatavošanas un sertificēšanas sistēmu pielāgotu STCW konvencijas prasībām, ieskaitot pienācīgu dokumentāru pierādījumu sniegšanu.
            
         
               (7)
            
            
               Komisija 2017. gada aprīlī Etiopijas varas iestādēm iesniedza novērtējuma ziņojumu, kura pamatā bija 2016. gada oktobra pārbaužu rezultāti un bija ņemts vērā atjauninātais korektīvo pasākumu plāns.
            
         
               (8)
            
            
               Galīgais novērtējums rāda, ka Etiopija ievēro STCW konvencijas prasības un ir veikusi attiecīgus pasākumus, lai novērstu krāpšanos ar sertifikātiem.
            
         
               (9)
            
            
               Dalībvalstīm ir sniegts ziņojums par novērtējumu.
            
         
               (10)
            
            
               Šajā lēmumā paredzētais pasākums ir saskaņā ar Kuģošanas drošības un kuģu izraisītā piesārņojuma novēršanas komitejas atzinumu,
            
         IR PIEŅĒMUSI ŠO LĒMUMU.
   1. pants
   Direktīvas 2008/106/EK 19. panta izpildes vajadzībām Etiopija tiek atzīta attiecībā uz jūrnieku sagatavošanas un sertificēšanas sistēmām.
   2. pants
   Šis lēmums ir adresēts dalībvalstīm.
   
      Briselē, 2017. gada 6. jūlijā
      
         
            Komisijas vārdā –
         
         
            Komisijas locekle
         
         Violeta BULC
      
   
   
      (1)  OV L 323, 3.12.2008., 33. lpp.